CELEX: 22019D1065
Language: sl
Date: 2017-09-22 00:00:00
Title: Sklep Skupnega odbora EGP št. 177/2017 z dne 22. septembra 2017 o spremembi Priloge II (Tehnični predpisi, standardi, preskušanje in certificiranje) k Sporazumu EGP [2019/1065]

27.6.2019   
               
               
                  SL
               
               
                  Uradni list Evropske unije
               
               
                  L 174/46
               
            
         SKLEP SKUPNEGA ODBORA EGP
         št. 177/2017
         z dne 22. septembra 2017
         o spremembi Priloge II (Tehnični predpisi, standardi, preskušanje in certificiranje) k Sporazumu EGP [2019/1065]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Direktivo Sveta (EU) 2017/738 z dne 27. marca 2017 o spremembi Priloge II k Direktivi 2009/48/ES Evropskega parlamenta in Sveta o varnosti igrač v zvezi s svincem zaradi prilagoditve tehničnemu napredku (1) je treba vključiti v Sporazum EGP.
                  
               
                     (2)
                  
                  
                     Direktivo Komisije (EU) 2017/898 z dne 24. maja 2017 o spremembi Dodatka C k Prilogi II k Direktivi 2009/48/ES Evropskega parlamenta in Sveta o varnosti igrač glede bisfenola A zaradi sprejetja specifičnih mejnih vrednosti kemičnih snovi, uporabljenih v igračah (2), je treba vključiti v Sporazum EGP.
                  
               
                     (3)
                  
                  
                     Prilogo II k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            V točki 1a (Direktiva 2009/48/ES Evropskega parlamenta in Sveta) poglavja XXIII Priloge II k Sporazumu EGP se dodata naslednji alinei:
            
                        „—
                     
                     
                        
                           32017 L 0738: Direktiva Sveta (EU) 2017/738 z dne 27. marca 2017 (UL L 110, 27.4.2017, str. 6),
                     
                  
                        —
                     
                     
                        
                           32017 L 0898: Direktiva Komisije (EU) 2017/898 z dne 24. maja 2017 (UL L 138, 25.5.2017, str. 128).“
                     
                  
         
            Člen 2
            Besedili direktiv (EU) 2017/738 in (EU) 2017/898 v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
         
         
            Člen 3
            Ta sklep začne veljati 23. septembra 2017 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         
         
            Člen 4
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
         
            V Bruslju, 22. septembra 2017
            
               
                  Za Skupni odbor EGP
               
               
                  Predsednica
               
               Sabine MONAUNI
            
         
         
            (1)  UL L 110, 27.4.2017, str. 6.
         
            (2)  UL L 138, 25.5.2017, str. 128.
         
            (*1)  Navedena ni nobena ustavna zahteva.